พรศักดิ์ ศรีอมรศักดิ์

ศาสตราจารย์ เภสัชกร พรศักดิ์ ศรีอมรศักดิ์ (Pornsak Sriamornsak) เป็นเภสัชกร, อาจารย์ชาวไทย เกิดเมื่อวันที่ 23 กุมภาพันธ์ พ.ศ. 2513 สำเร็จการศึกษาระดับปริญญาตรี และปริญญาโท จากคณะเภสัชศาสตร์ มหาวิทยาลัยมหิดล และเข้ารับราชการเป็นอาจารย์ประจำคณะเภสัชศาสตร์ มหาวิทยาลัยศิลปากร ในปี พ.ศ. 2539 ก่อนได้รับทุนศึกษาต่อระดับปริญญาเอกจาก Charles Stuart University ประเทศออสเตรเลีย  

พรศักดิ์ได้รับรางวัลนักวิทยาศาสตร์รุ่นใหม่ ประจำปี พ.ศ. 2547 สาขาเภสัชศาสตร์ จากมูลนิธิส่งเสริมวิทยาศาสตร์และเทคโนโลยีในพระบรมราชูปถัมภ์  รางวัลนักวิจัยดีเด่นแห่งชาติ 2556 สาขาวิทยาศาสตร์เคมีและเภสัช จากสภาวิจัยแห่งชาติ  มีความเชี่ยวชาญพิเศษทางด้านเทคโนโลยีเภสัชกรรม (Pharmaceutical Technology) เน้นการพัฒนาและออกแบบรูปแบบยาและระบบนำส่งยา (Dosage Form and Drug Delivery Design) การผลิตยารูปแบบของแข็ง การใช้พอลิเมอร์ในทางเภสัชกรรม เทคนิคการพิมพ์สามมิติทางเภสัชกรรม นาโนเทคโนโลยีทางเภสัชกรรม และวิศวเภสัชกรรม

ประวัติ 
ศาสตราจารย์ ดร. เภสัชกร พรศักดิ์ ศรีอมรศักดิ์ จบการศึกษาระดับมัธยมศึกษาจากโรงเรียนกระทุ่มแบน “วิเศษสมุทคุณ” จังหวัดสมุทรสาคร จบการศึกษาระดับปริญญาตรี (เกียรตินิยม) และปริญญาโท จากคณะเภสัชศาสตร์ มหาวิทยาลัยมหิดล ในปี พ.ศ. 2537 และ 2539 ตามลำดับ และเข้ารับราชการเป็นอาจารย์อยู่ที่คณะเภสัชศาสตร์ มหาวิทยาลัยศิลปากร ได้รับทุนจากรัฐบาลประเทศออสเตรเลีย (International Postgraduate Research Scholarship) และจากมหาวิทยาลัย Charles Sturt (Charles Sturt University Postgraduate Research Scholarship) ในปี พ.ศ. 2542 เพื่อเข้าศึกษาต่อระดับปริญญาเอกที่มหาวิทยาลัย Charles Sturt ประเทศออสเตรเลีย และสำเร็จการศึกษากลับมารับราชการอยู่ที่เดิม เมื่อปี พ.ศ. 2545 ในปี พ.ศ. 2550 ได้สำเร็จการศึกษาปริญญาตรี จากมหาวิทยาลัยสุโขทัยธรรมาธิราช ในสาขาเกษตรศาสตร์ (การจัดการการผลิตสัตว์) และได้รับหนังสืออนุมัติแสดงความรู้ ความชำนาญในการประกอบวิชาชีพเภสัชกรรม สาขาเภสัชกรรมอุตสาหการ จากสภาเภสัชกรรม ในปี พ.ศ. 2564

ปัจจุบันดำรงตำแหน่ง ศาสตราจารย์ได้รับเงินประจำตำแหน่งสูงขึ้น (ศาสตราจารย์ระดับ 11 เดิม) สาขาวิชาเภสัชศาสตร์ ประจำสาขาวิชาเภสัชกรรมอุตสาหการ (เดิมคือภาควิชาเทคโนโลยีเภสัชกรรม) คณะเภสัชศาสตร์ มหาวิทยาลัยศิลปากร  

เข้ารับราชการในคณะเภสัชศาสตร์ มหาวิทยาลัยศิลปากรเมื่อปี พ.ศ. 2539 และเข้ารับการฝึกอบรมต่างๆ โดยได้รับประกาศนียบัตร/เกียรติบัตร/วุฒิบัตร จากการเข้ารับการฝึกอบรมฯ อาทิ

 ประกาศนียบัตรหลักสูตรการฝึกอบรมความรู้ทางรัฐศาสตร์เรื่อง Bench-marking ในการบริหารองค์กร รุ่นที่ 4 โดยมหาวิทยาลัยธรรมศาสตร์ (21 สิงหาคม 2548)
 วุฒิบัตรหลักสูตรผู้ประเมินคุณภาพการศึกษาภายใน หลักสูตร 2 โดยสำนักงานคณะกรรมการการอุดมศึกษา และคณะเภสัชศาสตร์ มหาวิทยาลัยศิลปากร (8-10 ตุลาคม 2555)
 วุฒิบัตรการอบรมเชิงปฏิบัติการเรื่องการบริหารความเสี่ยงด้านคุณภาพ รุ่นที่ 1 โดยสมาคมเภสัชกรการอุตสาหกรรม (ประเทศไทย) (31 พฤษภาคม - 1 มิถุนายน 2556)
 ประกาศนียบัตรการฝึกอบรมจริยธรรมการวิจัยในคน โดยชมรมจริยธรรมการวิจัยในคนในประเทศไทย และคณะเภสัชศาสตร์ มหาวิทยาลัยศิลปากร (18 มิถุนายน 2558)
 เกียรติบัตรสำเร็จหลักสูตรธรรมาภิบาลเพื่อการพัฒนาคณะ สำหรับคณะกรรมการคณะ รุ่นที่ 11 โดยสถาบันคลังสมองของชาติ (17-20 สิงหาคม 2558)
 ประกาศนียบัตรหลักสูตรผู้ขอรับใบอนุญาตใช้สัตว์เพื่องานทางวิทยาศาสตร์ ครั้งที่ 16 โดยสถาบันพัฒนาการดำเนินการต่อสัตว์เพื่องานทางวิทยาศาสตร์ สำนักงานคณะกรรมการวิจัยแห่งชาติ (18-19 พฤษภาคม 2559)
 เกียรติบัตรสำเร็จหลักสูตรการประเมินผลกระทบจากงานวิจัยรุ่นที่ 1 โดยสถาบันคลังสมองของชาติ (26-27 พฤษภาคม 2559)
 วุฒิบัตรโครงการฝึกอบรมหลักสูตรนักบริหารมหาวิทยาลัยระดับสูง โดยมหาวิทยาลัยศิลปากร (18 มกราคม - 17 กรกฎาคม 2561) 
 ประกาศนียบัตรโครงการอบรมเกณฑ์ EdPEx สำหรับผู้บริหารสถาบันและคณะวิชา/หน่วยงาน มหาวิทยาลัยศิลปากร (19-20 พฤศจิกายน 2561)
 ประกาศนียบัตรโครงการประชุมเชิงปฏิบัติการ เรื่อง "EdPEx facilitator training" สำหรับผู้บริหารของสถาบันอุดมศึกษาที่ใช้เกณฑ์ EdPEx (17-19 ตุลาคม 2565)

เคยได้รับเชิญเป็นนักวิจัยรับเชิญหรือนักวิจัยอาคันตุกะในมหาวิทยาลัยต่างๆ ได้แก่ 

 Visiting Scientist, Department of Pharmacy, University of Sydney, Australia (2538)
 Visiting Researcher, Department of Pharmaceutical Technology, Chiba University, Japan (2540)
 Visiting Researcher, School of Biomedical Sciences, Charles Sturt University, Australia (2541)   
 Visiting Researcher, Department of Pharmaceutical Engineering, University of Applied Sciences Berlin, Germany (2553)    
 Visiting Researcher, Department of Pharmaceutical Technology, Berliner Hochschule für Technik, Germany (2565)

และเคยเดินทางไปศึกษาดูงานในมหาวิทยาลัยต่างๆ ในหลายภูมิภาค อาทิ

 ศึกษาดูงานมหาวิทยาลัยในประเทศสาธารณรัฐฝรั่งเศสและสหพันธ์สาธารณรัฐเยอรมนี อาทิ Universite Rene Descartes - Paris V, Universite Paris-Sud 11, Technische Universität Berlin, Beuth Hochschule für Technik Berlin, Otto-von-Guericke-Universität Magdeburg, Max-Planck-Institute for Colloids and Interface, Hochschule für Technik und Wirtschaft Berlin (2553)       
 ศึกษาดูงานมหาวิทยาลัยในกลุ่มประเทศอาเซียน อาทิ University of Pharmacy Mandalay, University of Pharmacy Yangon, Universiti Teknologi MARA, Monash University Malaysia, National University of Singapore (2557)       
 ศึกษาดูงานมหาวิทยาลัยชั้นนำในประเทศสหรัฐอเมริกา อาทิ Johns Hopkins University, Massachusetts Institute of Technology (MIT), Harvard University, University of Pennsylvania, New York University (2560)   
 ศึกษาดูงานด้านการจัดการศึกษาและวิจัยในประเทศสาธารณรัฐจีน (ไต้หวัน) อาทิ National Taiwan Normal University, National Chung Cheng University, National Cheng Kung University, National Kaohsiung Normal University, Songshan Culture and Creative Park (2561)
 ศึกษาดูงานด้านการจัดการศึกษาและนวัตกรรมในสหราชอาณาจักร อาทิ University of Cambridge, University of Leeds, Higher Education Academy, Heriot-Watt University (2561)

ตำแหน่งในปัจจุบัน 

 คณบดี คณะเภสัชศาสตร์ มหาวิทยาลัยศิลปากร (พ.ศ. 2566 -)
 ภาคีสมาชิก ราชบัณฑิตยสภา (สำนักวิทยาศาสตร์ ประเภทวิชาวิทยาศาสตร์สุขภาพ สาขาวิชาเภสัชศาสตร์) (พ.ศ. 2560 –)
 อุปนายก สมาคมเภสัชกรอุตสาหการ (ประเทศไทย) (พ.ศ. 2563 –)
 เลขาธิการ วิทยาลัยเภสัชกรรมอุตสาหการแห่งประเทศไทย (พ.ศ. 2564 –)
 กรรมการสภามหาวิทยาลัยศิลปากร ประเภทคณาจารย์ประจำ (พ.ศ. 2564 –)
 กรรมการสภาสถาบันพระบรมราชชนก ผู้ทรงคุณวุฒิ (พ.ศ. 2564 –)
 ประธานคณะกรรมการพิจารณาตำแหน่งทางวิชาการ สถาบันพระบรมราชชนก (พ.ศ. 2565 –)
 ศาสตราจารย์วุฒิคุณ (Distinguished Adjunct Professor), Department of Pharmacology, Center for Transdisciplinary Research, Saveetha Dental College, Saveetha University, Chennai, India (พ.ศ. 2565 –)
 FAPA Section Chairperson: Industrial Pharmacy and Marketing Section สหพันธ์เภสัชกรรมสมาคมแห่งเอเชีย (Federation of Asian Pharmaceutical Associations; FAPA) (พ.ศ. 2566 –)
 นักวิจัยพันธมิตร (Affiliated Researcher) คณะเภสัชศาสตร์ จุฬาลงกรณ์มหาวิทยาลัย (พ.ศ. 2566 –)
 Editor-in-Chief วารสาร Science, Engineering and Health Studies (SEHS) (พ.ศ. 2562 –)
 คณะกรรมการ Local Board for Thailand (2023-2026) เพื่อบรรจุวารสารไทยเข้าฐานข้อมูล Scopus (พ.ศ. 2566 –)

ตำแหน่งในกองบรรณาธิการ (Editotial Board) และกรรมการที่ปรึกษาบรรณาธิการ (Advisory Board)ในวารสารวิชาการระดับชาติและนานาชาติ

Asian Journal of Pharmaceutical Sciences (2012 – present)               

Journal of Pharmaceutics (2012 – present)                               

Webmed Central plus Pharmaceutical Sciences (2012 – present)            

Insight Pharmaceutical Sciences (2011 – present) 

Thai Industrial Pharmacist Association (TIPA) Journal (2013 – present)   

Journal of Pharmaceutical Technology, Research and Management (JPTRM) (2013 – present)                                   

Heliyon (2015 – present)

Songklanakarin Journal of Science and Technology (2015 – present)

Archives of Medical and Pharmaceutical Sciences Research (2017-present)

Journal of Advanced Pharmacy Education & Research (2017-present)

Science, Engineering and Health Studies (2018 – present)

Current Drug Delivery (2019 – present)               

Interprofessional Journal of Health Sciences (2019 – present)

ประสบการณ์ด้านการบริหาร 
 ผู้ช่วยคณบดีฝ่ายกิจการนักศึกษา คณะเภสัชศาสตร์ (พ.ศ. 2546)
 ผู้ช่วยคณบดีฝ่ายประกันคุณภาพการศึกษา คณะเภสัชศาสตร์ (พ.ศ. 2548)                 
 ผู้ช่วยคณบดีฝ่ายวิจัยและพัฒนา คณะเภสัชศาสตร์ (พ.ศ. 2548 – พ.ศ. 2550)    
 กรรมการประจำสถาบันวิจัยและพัฒนา มหาวิทยาลัยศิลปากร (พ.ศ. 2549 – พ.ศ. 2553)
 หัวหน้ากลุ่มวิจัยพอลิเมอร์ธรรมชาติสำหรับอุตสาหกรรมยา (Pharmaceutical Biopolymer Group, PBiG) คณะเภสัชศาสตร์ (พ.ศ. 2550 – พ.ศ. 2559)    
 รองคณบดีฝ่ายวิจัยและพัฒนา คณะเภสัชศาสตร์ (พ.ศ. 2551)                 
 รองคณบดีฝ่ายวิจัยและระบบสารสนเทศ คณะเภสัชศาสตร์ (พ.ศ. 2552 – พ.ศ. 2555)    
 กรรมการประจำศูนย์คอมพิวเตอร์ มหาวิทยาลัยศิลปากร (พ.ศ. 2553 – พ.ศ. 2559)    
 ที่ปรึกษาประจำสถาบันวิจัยและพัฒนา มหาวิทยาลัยศิลปากร (พ.ศ. 2554 – พ.ศ. 2559)    
 เลขาธิการและกรรมการบริหารสมาคมเภสัชกรการอุตสาหกรรม (ประเทศไทย) (พ.ศ. 2555 – พ.ศ. 2563)    
 รองคณบดีฝ่ายวิจัยและวิเทศสัมพันธ์ คณะเภสัชศาสตร์ (พ.ศ. 2556 – พ.ศ. 2559)    
 รักษาการผู้อำนวยการสถาบันวิจัยและพัฒนา มหาวิทยาลัยศิลปากร (พ.ศ. 2560 – พ.ศ. 2561)    
 กรรมการสภามหาวิทยาลัยศิลปากร (ประเภทผู้บริหาร) (พ.ศ. 2560 – พ.ศ. 2561)    
 เลขานุการสภามหาวิทยาลัยศิลปากร (พ.ศ. 2561)                
 รองอธิการบดีฝ่ายวิชาการและวิจัย มหาวิทยาลัยศิลปากร (พ.ศ. 2560 – พ.ศ. 2562)    
 ประธานอนุกรรมการเครือข่ายวิจัยอุดมศึกษาภาคกลางตอนล่าง (พ.ศ. 2560 – พ.ศ. 2562)
 อนุกรรมการด้านมาตรฐานการศึกษา คณะกรรมการการอุดมศึกษา (คำสั่ง กกอ.​ 20/2562) (พ.ศ. 2562 – พ.ศ. 2563)
 ประธานคณะกรรมการจริยธรรมการวิจัยในมนุษย์​ มหาวิทยาลัยศิลปากร (พ.ศ. 2562 – พ.ศ. 2566)
 กรรมการพิจารณาตำแหน่งทางวิชาการ สถาบันพระบรมราชชนก (พ.ศ. 2563 – พ.ศ. 2565)
 คณะกรรมการประจำคณะเภสัชศาสตร์ มหาวิทยาลัยบูรพา (ผู้ทรงคุณวุฒิภายนอก) (พ.ศ. 2564 – 2566)

ผลงานวิจัย 
งานวิจัยและพัฒนาของศาสตราจารย์ เภสัชกร ดร.พรศักดิ์ ศรีอมรศักดิ์ เกี่ยวข้องกับการออกแบบรูปแบบยาหรือระบบนำส่งยาแบบใหม่โดยใช้เทคโนโลยีทางเภสัชกรรม โดยเน้นการพัฒนาสารพอลิเมอร์จากธรรมชาติ (เช่น เพกตินจากเปลือกส้มหรือกากผลไม้ อัลจิเนตจากสาหร่ายทะเล หรือ ไคโตแซนจากเปลือกกุ้งหรือกระดองปู เป็นต้น) มาใช้เป็นวัตถุดิบในการผลิต เพื่อเป็นการสร้างมูลค่าเพิ่มให้กับของเหลือทิ้งจากอุตสาหกรรมเกษตร ผลงานวิจัยที่เกี่ยวข้องกับการออกแบบระบบนำส่งยาและพัฒนาเทคโนโลยีการผลิตยาที่ได้ทำการศึกษาวิจัย เช่น  

 การออกแบบยาเม็ดโดยใช้เพคตินเป็นสารก่อเจล เพื่อชะลอการปลดปล่อยตัวยาที่ให้โดยการรับประทาน เนื่องจากเพกตินมีสมบัติในการดูดน้ำและพองตัวเกิดเป็นชั้นเจลรอบเม็ดยาได้ ซึ่งยาเม็ดที่ออกแบบสามารถเตรียมได้ง่ายโดยใช้เครื่องมือที่มีอยู่เดิม ไม่จำเป็นต้องใช้เครื่องมือราคาแพง และใช้เทคโนโลยีการผลิตที่ไม่ซับซ้อน
 การพัฒนาระบบยาเม็ดเคลือบฟิล์มชนิดคอมพอสิตระหว่างเพกตินกับพอลิเมอร์สังเคราะห์ที่ไม่ละลายน้ำ เพื่อใช้ในการควบคุมการปลดปล่อยยาจากระบบนำส่งยาแบบนำวิถีไปยังอวัยวะเป้าหมาย (site-specific drug delivery system) ที่ลำไส้ใหญ่
 การพัฒนาเทคโนโลยีการเคลือบฟิล์มยาเม็ดโดยอาศัยหลักการเกิดปฏิกิริยาทางเคมีที่ผิวประจันของเม็ดยากับเพกตินเกิดเป็นสารประกอบเชิงซ้อน เพื่อใช้ในการควบคุมการปลดปล่อยตัวยาออกจากเม็ดยา ซึ่งวิธีการนี้ช่วยลดการใช้ตัวทำละลายอินทรีย์ในการเคลือบ และไม่ต้องใช้อุณหภูมิสูงในการทำให้แห้ง
 การออกแบบระบบเจลบีดเพื่อเก็บกักยาหรือยาโปรตีนสำหรับใช้ในการนำส่งยาที่ให้โดยการรับประทาน โดยอาศัยหลักการเกิดเจลระหว่างประจุ (ionotropic gelation) ซึ่งทำได้ง่าย ไม่ซับซ้อน ไม่ต้องใช้เครื่องมือที่มีราคาแพง ไม่ต้องใช้ความร้อนหรือแรงปั่นความเร็วสูง จึงไม่ทำให้โครงสร้างของยาโปรตีนเสียสภาพไป
 การพัฒนาเทคโนโลยีการควบคุมการปลดปล่อยยาจากระบบนำส่งยาชนิดลอยตัวได้ในกระเพาะอาหารเพื่อให้ระบบคงอยู่ในทางเดินอาหารนานขึ้น เพื่อใช้สำหรับยาที่ต้องการให้ออกฤทธิ์เฉพาะที่ในกระเพาะอาหาร ยาที่มีปัญหาการดูดซึม หรือยาที่มีปัญหาเรื่องความคงตัว
 การศึกษากลไกการยึดเกาะเยื่อเมือกในทางเดินอาหารและการพัฒนาระบบนำส่งยาชนิดยึดเกาะเยื่อเมือก เพื่อช่วยเพิ่มระยะเวลาคงอยู่ในบริเวณที่ต้องการหรือบริเวณที่ดูดซึมยา และการเกาะติดที่ชั้นเยื่อเมือกที่ปกคลุมเยื่อบุผิวทำให้ระยะทางที่ยาต้องแพร่ผ่านเข้าสู่กระแสเลือดสั้นลงทำให้มีการดูดซึมได้ดีขึ้น
 การพัฒนารูปแบบยาและการตั้งตำรับเพื่อแก้ปัญหายาที่มีปัญหาการละลาย/การดูดซึมในทางเดินอาหาร
 การพัฒนาระบบนำส่งยาชนิดมุ่งเป้าสำหรับการรักษาโรคมะเร็งลำไส้ใหญ่
เทคนิคการพิมพ์สามมิติ (3D printing) สำหรับการออกแบบรูปแบบยาสำหรับผู้ป่วยเฉพาะราย

นอกจากนั้น ได้ทำการวิจัยด้านการผลิตเพกตินจากเปลือกส้มโอซึ่งเป็นของเหลือทิ้งจากผลิตภัณฑ์ทางการเกษตรในท้องถิ่นและนำมาประยุกต์ใช้ในอุตสาหกรรมผลิตยาและพัฒนาเป็นระบบนำส่งยารูปแบบใหม่ๆ รวมถึงการประยุกต์ใช้ในอุตสาหกรรมอาหาร และการใช้ประโยชน์เชิงสุขภาพ   

งานวิจัยในกลุ่มวิจัยพอลิเมอร์ธรรมชาติสำหรับอุตสาหกรรมยา (PBiG) เน้นการใช้ประโยชน์จากพอลิเมอร์ธรรมชาติ เช่น เพกติน (pectin), ไคโตแซน (chitosan), อัลจิเนต (alginate), เชลแล็ก (shellac) เป็นต้น

ผลงานวิจัย

 ผลงานวิจัยตีพิมพ์ในวารสารวิชาการระดับนานาชาติมากกว่า 200 เรื่อง
 บทคัดย่อและรายงานวิจัยตีพิมพ์ในเอกสารการประชุมวิชาการในและต่างประเทศมากกว่า 350 เรื่อง 
 บทความวิชาการมากกว่า 22 เรื่อง 
 หนังสือและบทในหนังสือมากกว่า 17 เล่ม/บท
 คำขอรับสิทธิบัตร/อนุสิทธิบัตร 11 เรื่อง
 การถูกอ้างอิง (citation) ในฐานข้อมูล Scopus มากกว่า 6,700 ครั้ง และในฐานข้อมูล Google Scholar มากกว่า 9,800 ครั้ง
 บรรณาธิการ/กองบรรณาธิการของวารสารวิชาการต่างประเทศหลายฉบับ

เกียรติคุณและรางวัล 
พ.ศ. 2566         - รางวัลเกียรติยศ (Award of Honor) ในฐานะวิทยากรผู้บรรยายที่โดดเด่น (Eminent Speaker) จาก Chitkara College of Pharmacy ประเทศอินเดีย 
พ.ศ. 2566         - รางวัล Mrs. Sudha Nagaich Memorial Award 2023 จาก Society of Pharmaceutical Education and Research (SPER) ประเทศอินเดีย   
พ.ศ. 2566         - Pharmacy and Pharmaceutical Sciences Best Scientist in Thailand (Ranked #1 in Thailand, Ranked #79 in Asia) ใน AD World Scientist and University Rankings 2023 (AD Scientific Index, www.adscientificindex.com)
พ.ศ. 2566         - Top 50 Scientists in Thailand ใน AD World Scientist and University Rankings 2023 (AD Scientific Index, www.adscientificindex.com), according to H-index
พ.ศ. 2565         - รางวัล Innovative Researcher Award from Pharmaceutical Royal Society International (PRISAL) ประเทศอินเดีย  
พ.ศ. 2565         - Top 50 Scientists in Thailand ใน AD World Scientist and University Rankings 2022 (AD Scientific Index, www.adscientificindex.com)  
พ.ศ. 2565         - Top Scientists in Pharmacy and Pharmaceutical Sciences (Ranked #1 in Thailand, Ranked #83 in Asia), AD World Scientist and University Rankings 2022 (AD Scientific Index, www.adscientificindex.com)  
พ.ศ. 2565         - Included in the World’s Top 2% of the World Scientists 2022 (Career-long Citation Impact & Single Year Citation Impact), in pharmacology and pharmacy, as ranked by Stanford University  
พ.ศ. 2564         - Lifetime Achievement Award จาก International Scientist Awards 2021 on Engineering, Science and Medicine (ISAO 2021) 
พ.ศ. 2564         - Top 50 Scientists in Thailand & Best Scientist in Silpakorn University, AD World Scientist and University Rankings 2021 (AD Scientific Index, www.adscientificindex.com)  
พ.ศ. 2564         - Included in the World’s Top 2% of the World Scientists 2021 (Career-long Citation Impact & Single Year Citation Impact), in pharmacology and pharmacy, as ranked by Stanford University  
พ.ศ. 2563         - Included in the World’s Top 2% of the Most-cited Scientists 2020, in pharmacology and pharmacy, as ranked by Stanford University (position 529 among 94,611 scientists)
พ.ศ. 2562         - Named as a finalist for ‘Alumni of the Year’ in the Australian Alumni Awards Thailand 2019
พ.ศ. 2561         - รางวัล Outstanding Contribution Awards of Editorial Board Member จากวารสาร Asian Journal of Pharmaceutical Sciences
พ.ศ. 2561         - รางวัลเพชรเภสัชมหิดล (เนื่องในโอกาสครบรอบ 50 ปีการก่อตั้งคณะเภสัชศาสตร์ มหาวิทยาลัยมหิดล) จากคณะเภสัชศาสตร์ มหาวิทยาลัยมหิดล
พ.ศ. 2559         - รางวัล MyCRS Best Poster Award จาก Controlled Release Society (Malaysia Chapter)  
พ.ศ. 2556         - รางวัลสภาวิจัยแห่งชาติ: รางวัลนักวิจัยดีเด่นแห่งชาติ 2556 สาขาวิทยาศาสตร์เคมีและเภสัช
พ.ศ. 2556         - รางวัล 2012-2013 Thailand Distinguished Polymer Scientist จากสมาคมโพลิเมอร์แห่งประเทศไทย
พ.ศ. 2555         - รางวัล Ishidate Award (Pharmaceutical Research) จาก Federation of Asian Pharmaceutical Association
พ.ศ. 2554         - รางวัลศิษย์เก่าดีเด่นบัณฑิตวิทยาลัย มหาวิทยาลัยมหิดล ประจำปี พ.ศ. 2553 ประเภทวิชาการ/วิจัย จากสมาคมศิษย์เก่าบัณฑิตวิทยาลัย มหาวิทยาลัยมหิดล
พ.ศ. 2552         - รางวัลนักวิจัยรุ่นกลางดีเด่นประจำปี 2552 (TRF-CHE-SCOPUS Researcher Award 2009) จากสำนักงานคณะกรรมการการอุดมศึกษา (สกอ.) สำนักงานกองทุนสนับสนุนการวิจัย (สกว.) และสำนักพิมพ์ Elsevier
พ.ศ. 2552         - รางวัลผลงานวิจัยดีเด่น สาขาวิทยาศาสตร์และเทคโนโลยี ประจำปี พ.ศ. 2552 จากสถาบันวิจัยและพัฒนา มหาวิทยาลัยศิลปากร
พ.ศ. 2548         - รางวัลสภาวิจัยแห่งชาติ: รางวัลผลงานวิจัย (รางวัลชมเชย) สาขาวิทยาศาสตร์เคมีและเภสัช จากสำนักงานคณะกรรมการวิจัยแห่งชาติ
พ.ศ. 2548         - รางวัลผลงานวิจัยดี ประจำปี พ.ศ. 2548 จากสถาบันวิจัยและพัฒนา มหาวิทยาลัยศิลปากร
พ.ศ. 2547         - รางวัลนักวิจัยรุ่นใหม่ดีเด่น สกว.-สกอ. ประจำปี พ.ศ. 2547 จากสำนักงานคณะกรรมการการอุดมศึกษา (สกอ.) ร่วมกับสำนักงานกองทุนสนับสนุนการวิจัย (สกว.)
พ.ศ. 2547         - รางวัลนักวิทยาศาสตร์รุ่นใหม่ ประจำปี พ.ศ. 2547 สาขาเภสัชศาสตร์ จากมูลนิธิส่งเสริมวิทยาศาสตร์แห่งประเทศไทยในพระบรมราชูปถัมภ์
พ.ศ. 2547         - รางวัลทุนช่วยเหลือทางด้านวิจัยวิทยาศาสตร์และเทคโนโลยี สาขาเกษตรศาสตร์ ประจำปี พ.ศ. 2546 (จากมูลนิธิโทเรเพื่อการส่งเสริมวิทยาศาสตร์ ประเทศไทย)
พ.ศ. 2545         - รางวัล Nagai Award Thailand 2002 (Outstanding Research) จาก Nagai Foundation Tokyo ประเทศญี่ปุ่น
พ.ศ. 2545         - Charles Sturt University Writing-Up Award จาก Charles Sturt University ประเทศออสเตรเลีย

เครื่องราชอิสริยาภรณ์

อ้างอิง 

 I AM : Pharmacist เภสัชกร https://www.youtube.com/watch?v=x3Q41NO94rA
 เทคโนโลยีกับการดูดซึมยา http://www.thai-explore.net/search_detail/result/423 
 นวัตกรรมรูปแบบยาสำหรับผู้สูงอายุ https://www.facebook.com/watch/?v=1017910115080430
 ระบบนำส่งยามุ่งเป้าชนิดตอบสนองต่อสิ่งเร้า สำหรับการรักษามะเร็งลำไส้ใหญ่ https://www.youtube.com/watch?v=BqWhA6tstgU 
CPhI South East Asia Webinar - Dosage Form Design for Elderly https://www.youtube.com/watch?v=KLUzcLb4NGc&feature=youtu.be&t=1124
Research Gate http://www.researchgate.net/profile/Pornsak_Sriamornsak
เดลินิวส์ : เภสัชกรคนแรกที่เป็นนักวิจัยดีเด่นแห่งชาติ https://www.dailynews.co.th/article/213917

ศาสตราจารย์
เภสัชกรชาวไทย
นักวิทยาศาสตร์ชาวไทย
บุคคลจากคณะเภสัชศาสตร์ มหาวิทยาลัยมหิดล
บุคคลจากคณะเภสัชศาสตร์ มหาวิทยาลัยศิลปากร
อาจารย์คณะเภสัชศาสตร์
บุคคลจากสาขาวิชาเกษตรศาสตร์และสหกรณ์ มหาวิทยาลัยสุโขทัยธรรมาธิราช
ผู้ได้รับรางวัลนักวิจัยดีเด่นแห่งประเทศไทย
ผู้ได้รับเครื่องราชอิสริยาภรณ์ ท.ช.
ผู้ได้รับเครื่องราชอิสริยาภรณ์ ป.ม.
ผู้ได้รับเครื่องราชอิสริยาภรณ์ จ.ภ.